১৯২০-২১ মৌসুম থেকে ১৯৩৩-৩৪ মৌসুম পর্যন্ত বব ক্যাটারলের প্রথম-শ্রেণীর খেলোয়াড়ী জীবন চলমান ছিল। ১৯২০-২১ মৌসুমে ট্রান্সভালের পক্ষে প্রথম-শ্রেণীর ক্রিকেটে অভিষেক ঘটে তার। দুই খেলায় অংশ নিয়ে খুব কমই সফলতা পান। কিন্তু, পরবর্তী মৌসুমে তিনি নিয়মিতভাবে খেলার সুযোগ লাভ করেন ও ধারাবাহিকভাবে রান তুলতে থাকেন। কেবলমাত্র দুইবারই পঞ্চাশোর্ধ্ব ইনিংস খেলেছিলেন। ৪২ ঊর্ধ্ব গড়ে ব্যক্তিগত সর্বোচ্চ করেন ৭৫।

১৯২২-২৩ মৌসুমে ইংল্যান্ড ক্রিকেট দলের দক্ষিণ আফ্রিকায় আগমন ঘটে। এমসিসি দল টেস্টবিহীন খেলায় অংশ নিয়েছিল। ইংল্যান্ড দল টেস্টে খেলায় অংশ নেয়। টেস্ট সিরিজে অংশ নেয়ার পূর্বে ট্রান্সভালের বিপক্ষে ইংরেজ দল প্রথম-শ্রেণীর খেলায় অবতীর্ণ হয়। ব্যাটিং উদ্বোধনে নেমে ১৯৫ মিনিটে ক্রিজে অবস্থান করে ১৩ চার ও ২ ছক্কায় ১২৮ রানের মনোজ্ঞ ইনিংস উপহার দেন তিনি। ফলশ্রুতিতে, তার এ ইনিংসের পরিপ্রেক্ষিতে এক সপ্তাহ পর অনুষ্ঠেয় সিরিজের প্রথম টেস্ট খেলার জন্যে দক্ষিণ আফ্রিকা দলে তাকে অন্তর্ভুক্ত করা হয়।

ইংল্যান্ড গমন, ১৯২৯
দক্ষিণ আফ্রিকায় প্রত্যাবর্তন
প্রথম-শ্রেণীর ক্রিকেট
শৈশবকাল